นพ.รังสฤษฎ์ กาญจนะวณิชย์ มีความสนใจสิ่งแวดล้อมมีตั้งแต่เมื่อไหร่ ระหว่าง การจับลูกปิงปองเลือกโรงพยาบาลที่จะไป หรือ กิจกรรมที่เกี่ยวข้องกับธรรมชาติและสิ่งแวดล้อม
กิจกรรมที่เกี่ยวข้องกับธรรมชาติและสิ่งแวดล้อม นพ.รังสฤษฎ์ กาญจนะวณิชย์ มีความสนใจสิ่งแวดล้อมมีตั้งแต่เด็ก คือ ที่บ้านมีกิจกรรมที่เกี่ยวข้องกับธรรมชาติ และสิ่งแวดล้อมโดยตรง คุณพ่อจะพาออกทะเลท่องเที่ยวตามเกาะต่างๆ ส่วนคุณแม่จะชอบภูเขา พาเข้าป่าดูสัตว์ตั้งแต่เด็กๆ รวมถึงสอนเรื่องสิ่งแวดล้อมและธรรมชาติให้เป็นการเปิดประตูให้เห็นความมหัศจรรย์ของธรรมชาติที่มีมากมายทุกวันนี้นำทักษะไปถ่ายทอดให้เด็กและเยาวชน ตอนเป็นนักศึกษาแพทย์ ใช้เวลาว่างทั้งหมดทำงานและศึกษาเรื่องสิ่งแวดล้อม สมัยนั้นกิจกรรมนักศึกษาไปเน้นการทำค่าย แต่พยายามเน้นกิจกรรมการปลูกฝังความรู้อนุรักษ์ธรรมชาติ จะสังเกตได้ว่าตอนนั้นกิจกรรมนักศึกษาและเยาวชนมีน้อย การเคลื่อนไหวด้านสิ่งแวดล้อม กำลังไม่ค่อยมี เกิดขึ้นแล้วก็หายไปเหมือนไฟไหม้ฟาง เพราะคนไม่ค่อยตระหนักตรงนี้ การปกป้องธรรมชาติ อนุรักษ์ธรรมชาติ ถ้าทำตามแฟชั่น ไม่เกิดประโยชน์

ส่วนการจับลูกปิงปองเลือกโรงพยาบาลที่จะไป เป็นวันที่ตื่นเต้นที่สุดของแพทย์จบใหม่ ปกติแล้วนักศึกษาแพทย์ทุกคนที่เรียนจบจะต้องทำงานใช้ทุน 3 ปี ด้วยการกระจายไปอยู่ตามโรงพยาบาลชุมชนทั่วประเทศ ความต้องการของแพทย์จบใหม่ก็มีหลากหลาย เช่น ต้องการไปอยู่โรงพยาบาลในจังหวัดบ้านเกิดของตัวเอง บางคนก็อยากอยู่เมืองใหญ่ การจับฉลากจึงเป็นเรื่องตื่นเต้นของหลายๆ คน

นพ.รังสฤษฎ์ ไม่ต้องจับลูกปิงปอง เพราะเลือกที่จะไปอยู่ที่โรงพยาบาลสมเด็จพระยุพราชด่านซ้าย จังหวัดเลย อยู่ชายแดนไทยกับลาว การเลือกไปอยู่ด่านซ้ายมีเหตุผลหลายอย่าง เป็นต้นว่าเรื่องการใช้ชีวิตเป็นแพทย์ชนบทด้วย ต้องการไปอยู่ไกลๆ หน่อย รู้สึกว่าได้ทำบทบาทอย่างเต็มที่ ไม่ว่าด้านการรักษา การส่งเสริมสุขภาพทุกๆ อย่างได้ ใช้ศักยภาพทำงานอย่างเต็มที่จริงๆ รู้สึกว่ารัศมี 200 กิโลเมตรนั้นไม่มีใครรู้เท่าเราแล้วเรื่องการแพทย์ อีกทั้งที่อีสานมีอุทยานแห่งชาติหลายๆ แห่งซึ่งตอนนั้นยังไม่เคยไป เช่น ภูเรือ ภูหลวง ภูกระดึง ภูหินร่องกล้า ภูเขียว น้ำหนาว เป็นจุดที่ใช้เวลาอีกส่วนหนึ่งของชีวิตที่ไม่ได้เป็นแพทย์ ทำงานด้านอนุรักษ์ได้อย่างเต็มที่ คือได้ทำงานและได้ท่องเที่ยวด้วย
สาธารณสุข (public health)